Sa Pa isch bekannt für diä bis wit ufä Bärg agleite Risterasse. Euse Spaziergang het is talabwärts gführt durch verschiedeni H`mong-Döfer. Uf em Wäg hei mir Wasserbüffel bi der Arbet zugluegt, Rispflanzer beobachtet und natürlich diä wunderschöne Ristherasse bewunderet. Bereits am Afang hei mir is gwunderet, wieso sich mehreri H`Mong-Fraue eusere Gruppe agschlosse hän. Zu eusem erstune hei si sich als ziemli gmüetlichi Wägbegleiter erwiese. Einigi hei Englisch chönne, anderi hei sich mit zu Rösli gformte  Bambuseschtli und Zeichesproch mit eus verständigt.